text: 'বিভিন্ন মন্ত্রণালয়ে ৩ লাখের বেশি পদ খালি'
  Sunday, 30th June , 2019, 03:20 pm,BDST
  'বিভিন্ন মন্ত্রণালয়ে ৩ লাখের বেশি পদ খালি'
  লাস্টনিউজবিডি,৩০ জুন: সরকারি চাকরিতে ৩ লাখ ৮ হাজার ৩৯২টি পদ খালি রয়েছে বলে জানিয়েছেন জনপ্রশাসন প্রতিমন্ত্রী ফরহাদ হোসেন।
  জাতীয় সংসদে প্রশ্নোত্তরপর্বে ঝিনাইদহ-৪ আসনের সাংসদ আনোয়ারুল আজিমের টেবিলে উত্থাপিত এক প্রশ্নের জবাবে আজ রোববার মন্ত্রী সংসদকে এ তথ্য জানান।
  জনপ্রশাসন প্রতিমন্ত্রী বলেন, বর্তমানে সরকারের বিভিন্ন মন্ত্রণালয়ে ৩ লাখ ৮ হাজার ৩৯২টি পদ শূন্য রয়েছে। শূন্যপদ পূরণের জন্য পদক্ষেপ গ্রহণ করা হয়েছে। তবে আদালতে মামলা, নিয়োগ বিধি না হওয়া এবং পদোন্নতিযোগ্য প্রার্থী না পাওয়ায় কিছু শূন্য পদ পূরণ করা যায় না বলে জানান তিনি।